**ΠΡΟΣ:** ΜΕΡΑΡΧΙΑ ΥΠΟΣΤΗΡΙΞΗΣ

«ΠΡΟΜΗΘΕΑΣ»

Πίνακας Αποδεκτών 4ο ΕΠΙΤΕΛΙΚΟ ΓΡΑΦΕΙΟ/Ι

Τηλεφ. (Εσωτ.): 5249

**ΚΟΙΝ.:** Φ.600.163/197/152160

Σ.4928

Θεσσαλονίκη, 24 Αυγ 23 Συν.: Πίνακας Αποδεκτών

**ΘΕΜΑ:** Συμβάσεις - Διαγωνισμοί

**ΣXET.:** α. Ν.Δ 721/70 «Περί Οικονομικής Μερίμνης και Λογιστικού των ΕΔ» (ΦΕΚ Α΄251)

β. Ν.2690/1999 Περί «Κύρωσης του Κώδικα Διοικητικής Διαδικασίας και άλλες Διατάξεις» (ΦΕΚ 45/1999, τ. Α΄)

γ. Ν.Δ.Α 1/2008/ΓΔΟΣΥ/ΔΟΙ Περί Μεταβίβασης Οικονομικής Εξουσίας (ΦΕΚ 2300/2008, τ. Β΄)

δ. ΚΥΑ 2/82452/0020/2008 «Καθορισμός Τιμής Δημοσιευμάτων στον Τύπο» (ΦΕΚ 2441/2-12-2008, τ Β΄)

ε. Ν.3861/10 περί «Ενίσχυσης της Διαφάνειας με την Υποχρεωτική Ανάρτηση Νόμων και Πράξεων των Κυβερνητικών, Διοικητικών και Αυτοδιοικητικών Οργάνων στο Διαδίκτυο (Πρόγραμμα Διαύγεια) και άλλες Διατάξεις» (ΦΕΚ 112/2010, τ. Α΄)

στ. Ν.4013/2011 Περί «Σύστασης Ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)» (ΦΕΚ 204/2011, τ. Α΄)

ζ. Ν.4155/2013 Περί «Εθνικού Συστήματος Ηλεκτρονικών Δημοσίων Συμβάσεων & Άλλες Διατάξεις» (ΦΕΚ 120/2013, τ Α΄)

η. Ν.4412/2016 Περί «Δημοσίων Συμβάσεων Έργων, Προμηθειών και Υπηρεσιών» (ΦΕΚ 147/2016, τ. Α΄), όπως Τροποποιήθηκε και Ισχύει

θ. Φ.600.163/190/151820/Σ.4880/22 Αυγ 23/ΜΕΡΥΠ/4ο ΕΓ (ΑΔΑ:  
 Μ6ZΘΓ6-Δ4Ω ΑΔΑΜ: 23PROC013285324)

1. Σας γνωρίζουμε ότι η Μεραρχία, σύμφωνα με τα καθοριζόμενα στα σχετικά, θα προβεί στη διενέργεια ανοιχτού δημόσιου διαγωνισμού για την προμήθεια σφολιατοειδών και αρτοποιημάτων επ΄ ωφελεία του ΣΠ Λάρισας και των εξυπηρετούμενων από αυτό Σχολών, Μονάδων και Στρατιωτικών Εκμεταλλεύσεων των ΠΕ Τρικάλων και Καρδίτσας.

2. Κατόπιν των ανωτέρω, σας αποστέλλουμε συνημμένα, μία προκήρυξη (περίληψη της αντίστοιχης 24/2023 διακήρυξης), η οποία αφορά στον εν λόγω διαγωνισμό προκειμένου οι εμπλεκόμενοι φορείς να προβούν σε ενέργειες, όπως παρακάτω:

α. Το ΣΠ Λάρισας να ενημερώσει τους συνεργαζόμενους προμηθευτές του.

β. Τα Επιμελητήρια, για την έγκαιρη ενημέρωση των μελών τους, με σκοπό την κατά το δυνατό ευρύτερη συμμετοχή στους διαγωνισμούς.

γ. Οι εφημερίδες «Η ΑΛΗΘΕΙΑ» και «ΕΡΕΥΝΑ», για τη δημοσίευση της περίληψης της διακήρυξης, την Τετάρτη 30 Αυγούστου 2023 και σε περίπτωση που αυτό δεν είναι εφικτό, η εν λόγω δημοσίευση να πραγματοποιηθεί στο αμέσως επόμενο φύλλο, κατά την οποία:

(1) Να χρησιμοποιηθεί η γραμματοσειρά 7 στιγμάτων και με διάστιχο 8,5 στιγμών.

(2) Oι τίτλοι της δημοσίευσης να καταλαμβάνουν χώρο όχι ανώτερο των 10 χιλιοστόμετρων, οι δε υπότιτλοι όχι ανώτερο των 7 χιλιοστομέτρων.

(3) Ο τίτλος της Μονάδας στο τέλος της διακήρυξης δε θα υπερβαίνει τον 1 στίχο και 3 χιλιοστά.

3. Για την πληρωμή της δημοσίευσης:

α. Να εκδοθεί τιμολόγιο, στο όνομα «Λόχος Στρατηγείου/ ΜΕΡΥΠ» στο οποίο να επισυναφθούν τα παραστατικά:

(1) Δύο τεύχη της εφημερίδας, στην οποία έγιναν οι δημοσιεύσεις.

(2) Αναλυτικός λογαριασμός και βεβαίωση αρμόδιου πρακτορείου για το ύψος της κυκλοφορίας της εφημερίδας.

(3) Υπεύθυνη δήλωση με τον αριθμό τραπεζικού λογαριασμού, για την κατάθεση του οφειλόμενου ποσού, σύμφωνα με το συνημμένο υπόδειγμα.

(4) Υπεύθυνη δήλωση για την τήρηση των καθοριζομένων στην παράγραφο 12 του άρθρου 66 του ΝΔ1400/73 (ΦΕΚ Α΄ 114), σύμφωνα με το συνημμένο υπόδειγμα.

β. Τα υπόψη παραστατικά πληρωμής να αποσταλούν στο ΛΣ/ΜΕΡΥΠ και στη διεύθυνση Στρατόπεδο «ΟΠΛΑΡΧΗΓΟΣ ΔΗΜΗΤΡΙΟΣ ΝΤΑΛΙΠΗΣ», Καλαμαριά Θεσσαλονίκης, ΒΣΤ 903, Τηλέφ. 2310-025317.

4. Παρακαλούμε για τις ενέργειές σας.

5. Το ΓΕΣ, προς το οποίο κοινοποιείται το παρόν (υ.τ.α.), παρακαλείται για την ανάρτηση των προκηρύξεων στην ιστοσελίδα www.army.gr.

6. Στοιχεία επικοινωνίας - επαφής: Σχης (ΕΜ) Παναγιώτης Καραγιάννης, Επιτελής ΜΕΡΥΠ/4ο ΕΓ, Τηλεφ. 2310025249, e-mail: str-meryp-4o-eg\_d@army.gr.

|  |  |
| --- | --- |
|  | Ταξίαρχος Απόστολος Καρατόλιος |
| Ακριβές Αντίγραφο | Υποδιοικητής |
|  |  |
|  |  |
| Σχης (ΕΜ) Παναγιώτης Καραγιάννης |  |
| Επιτελής/4ου ΕΓ/4 |  |

|  |  |
| --- | --- |
| ΠΙΝΑΚΑΣ ΑΠΟΔΕΚΤΩΝ | Συνημμένα |
| Αποδέκτες για Ενέργεια |  |
| ΣΠ ΛΑΡΙΣΑΣ  Κεντρική Ένωση Επιμελητηρίων Ελλάδας,  email: [keeuhcci@uhc.gr](mailto:keeuhcci@uhc.gr) | 1 Προκήρυξη  -//- |
| Επιμελητήριο Λάρισας,  e-mail: [info@larcci.gr](mailto:info@larcci.gr)  Επιμελητήριο Τρικάλων,  e-mail: [info@trikala-chamber.gr](mailto:info@trikala-chamber.gr)  Επιμελητήριο Καρδίτσας,  e-mail: [info@karditsacci.gr](mailto:info@karditsacci.gr) | -//-  -//-  -//- |
| Εφημερίδα «Η ΑΛΗΘΕΙΑ»,  e-mail: news@alithianews.gr | 1 Προκήρυξη και 2 Υπεύθυνες Δηλώσεις |
| Εφημερίδα «ΕΡΕΥΝΑ»,  e-mail: [erevnalo@otenet.gr](mailto:erevnalo@otenet.gr) | -//- |
| Αποδέκτες για Πληροφορία |  |
| ΓΕΣ/ΔΕΝΔΗΣ (Δ3) | 1 Έντυπο Ανάρτησης |
| ΜΕΡΥΠ/4ο ΕΓ - ΔΟΙ | - |
| ΛΣ/ΜΕΡΥΠ | - |

## ΜΕΡΥΠ/4ο ΕΓ

**ΠΡΟΚΗΡΥΞΗ**

**(Περίληψη υπ΄ αριθμ. 24/2023 Διακήρυξης Διαγωνισμού)**

Ανακοινώνεται από τη Στρατιωτική Υπηρεσία ότι την **28 09:00 Σεπ 23** θα διενεργηθεί Ανοιχτός Δημόσιος Ηλεκτρονικός Διαγωνισμός, για την προμήθεια αρτοποιημάτων και σφολιατοειδών επ΄ ωφελεία του ΣΠ Λάρισας και των εξυπηρετούμενων από αυτό Σχολών, Μονάδων και Στρατιωτικών Εκμεταλλεύσεων στις ΠΕ Καρδίτσας και Τρικάλων.

Η ενδεικτική, συνολική προϋπολογισθείσα αξία για 18 μήνες, ανέρχεται στο ποσό των εκατόν ενενήντα οκτώ χιλιάδων οκτακοσίων ογδόντα ενός ευρώ και εξήντα τεσσάρων λεπτών **(198.881,64 €)** χωρίς ΦΠΑ και στις διακόσιες είκοσι τέσσερις χιλιάδες επτακόσια τριάντα έξι ευρώ και είκοσι πέντε λεπτών **(224.736,25€)** με ΦΠΑ (13%), επιδεχόμενης αυξομείωσης

Κριτήριο κατακύρωσης θα αποτελέσει η πλέον συμφέρουσα από οικονομική άποψη προσφορά που προσδιορίζεται αποκλειστικά βάσει της τιμής.

Η συμβατική υποχρέωση του προμηθευτή είναι για ένα έτος, με δυνατότητα παράτασης ενός 6μήνου, με ημερομηνία έναρξης αυτής από **15 Νοε 23**.

Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της διαδικτυακής πύλης [www.promitheus.gov.gr](http://www.promitheus.gov.gr). Ως καταληκτική ημερομηνία υποβολής των προσφορών στο σύστημα, ορίζεται η **24 23:59 Σεπ 23,** ημέρα **Κυριακή.**

Το πλήρες σώμα της Διακήρυξης αναρτήθηκε σε ηλεκτρονική μορφή (pdf) στη διαδικτυακή πύλη, [www.promitheus.gov.gr](http://www.promitheus.gov.gr) του ΚΗΜΔΗΣ με Αριθμό ΑΔΑΜ: 23PROC013285324 και ΕΣΗΔΗΣ με συστημικό αριθμό: **214151.**

Σχετικές πληροφορίες θα διατίθενται από την ΜΕΡΥΠ/4ο ΕΓ, στη διεύθυνση: Στρατόπεδο «ΟΠΛΑΡΧΗΓΟΣ ΔΗΜΗΤΡΙΟΣ ΝΤΑΛΙΠΗΣ», Καλαμαριά Θεσσαλονίκης, ΒΣΤ 903, (ΤΚ 55133), τηλ.: 2310-025249, e-mail: [str-meryp-4o-eg\_d@army.gr](mailto:str-meryp-4o-eg_d@army.gr), καθημερινά πλην Σαββάτου - Κυριακής, μέχρι 14.00Ω.

Από τη Στρατιωτική Υπηρεσία